У савецкі перыяд храм Багародзіцы выкарыстоўваўся не па сваім прамым прызначэнні: мясцовыя кіраўнікі зрабілі з царквы лазню. Падчас чарговай гулянкі ў храм ўдарыла маланка, пасля гэтага інцыдэнту так званай лазняй больш ніхто не карыстаўся. А пазней, у сувязі з гэтымі падзеямі, каб не наклікаць яшчэ якой-небудзь чарговай бяды, царкву ў вёсцы Пустынкі вырашылі падарваць. Бязлітасна богаборцы ставіліся да астатніх пабудоў – неаднаразова спрабавалі знішчыць амаль усе царкоўныя будынкі, нават дазволілі сабе скінуць крыж, які быў на званіцы.